Vokalist Janove Ottesen har uttalt: «Jeg kan love størst mulig musikalsk variasjon, men summen blir selve inkarnasjonen på vår egenart og integritet. Vi gjør nøyaktig som vi vil, uten å ta hensyn til noe annet enn å gi dette albumet et maksimalt Kaizers-preg.» I forbindelse med tiårsjubileet og utgivelsen av første album i trilogien, gjennomførte bandet en større Europaturné som endte i Oslo Spektrum den 9. april 2011.